એક સરકારી કર્મચારીના મધ્યમવર્ગીય પરિવારમા જન્મેલા હરિઓમ રાયે ઈ.સ. 1992માં એક નાના સ્ટુડિયોમાં ડોક્યુમેન્ટ્રી ફિલ્મો બનાવી. ચાર મહિનામાં જ તેઓ આ જોબથી કંટાળી ગયા. ઈ.સ. 1993માં તેમણે યુરોપ અને યુએસ મેડ લેબ-એપરેટ્સ અને ઈક્વિપમેન્ટ્સ વેચવા માટે બાયોટેક્નોલોજી ફર્મ બાયોજેનટેક બનાવી. આ કંપની બે જ વર્ષમાં પોતાના માર્કેટની લીડર બની ગઈ. યુરોપિયન કંપનીઓની સાથે કામ કરતા કરતાં હરિઓમ રાયને શીખવા મળ્યું કે કોઈ પણ બ્રાન્ડની સફળતા જે ત્રણ બાબતો પર નિર્ભર કરે છે તે છે પીપલ, પ્રોડક્ટ્સ અને પ્રોસેસ. ઈ.સ. 1995માં હરિઓમ રાયે બાયોજેનટેક છોડી અને અને લોજિસ્ટિક કંપની પરફેક્ટ હેન્ડલિંગ (આજે અમેક્સ પ્રેસ વર્લ્ડ વાઈડ)ની સ્થાપના કરી. આ કંપની 400 બહુરાષ્ટ્રીય કંપનીઓને લોજિસ્ટિક સેવાઓ ઉપલબ્ધ કરાવી રહી છે.